РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 10
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 19.04.2023 г.

Днес, 19.04.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев
                                                                         ЧЛЕНОВЕ:  Йордан Стоев 
                                                                                              Стефан Петров
                                                                                              Огнян Дамянов
                                                                                              Боян Новански

ОТСЪСТВА: Олга Керелска.
                                                                                              
От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Стоянка Георгиева – главен експерт в отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиции и строителство:

	1.ОТНОСНО: Инвестиционни намерения на Драматичен театър „Адриана Будевска“ гр. Бургас и предложение за разделяне на УПИ II, кв. 177 по плана на ЦГЧ на гр. Бургас, ул. „Жени Патева“ № 1.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

1.1. ПРИЕМА доклада от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

1.2. ПРИЕМА за необходимо и възлага на дирекция „Управление на собствеността на съдебната власт“ да подготви писмо от представляващия Висшия съдебен съвет до Областния управител на област Бургас за изразяване на несъгласие с направеното предложение за изменение на действащия Подробен устройствен план – План за регулация /ПУП-ПРЗ/ и застрояване на западна Централна градска част /ЦГЧ/, гр. Бургас за разделяне на УПИ II, кв. 177 на новообособени урегулирани поземлени имот /УПИ/ за нуждите на ползващите съществуващите в имота сгради ведомства.

Мотиви: Предложението за изменение на действащия ПУП-ПРЗ за разделяне на УПИ II, кв. 177 по плана на ЦГЧ на гр. Бургас, предоставено от Областен управител с писмо вх. № ВСС-4804/02.03.2023 г., не дава възможност към сграда с ИН 07079.613.369.1 по КККР на гр. Бургас, разположена в УПИ II, кв. 177 по плана на ЦГЧ, гр. Бургас, която се ползва от Районен съд - Бургас, да бъдат осигурени необходимите зони за сигурност и охраняем паркинг, съгласно чл. 6 и 7 от Наредба № 4 от 10.01.2008 г. за правилата и нормите за проектиране, строителство, реконструкция, модернизация и експлоатация на обектите на съдебната власт. В този смисъл е и становище № ВСС-4804/04.04.2023 г. от Районен съд – Бургас.

	2.ОТНОСНО: Изпълнение на решение по т. 8.3 от протокол № 4/08.02.2023 г. на комисия „Управление на собствеността“ относно получаване на допълнителна информация по процедура BG-RRP-4.20 „Подкрепа за устойчиво енергийно обновяване на публичен сграден фонд за административно обслужване, култура и спорт“ по Националния план за възстановяване и устойчивост за сгради на съдебната власт.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

2.1. ПРИЕМА доклада от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“. 
2.2. ПРИЕМА за сведение разяснение от 27.03.2023 г. във връзка със запитване за допустимост по процедура BG-RRP-4.20 „Подкрепа за устойчиво енергийно обновяване на публичен сграден фонд за административно обслужване, култура и спорт“, дадено от Структурата за наблюдение и докладване по Процедурата.
2.3. ВЪЗЛАГА на дирекция „Управление на собствеността на съдебната власт“ да изпрати постъпилата допълнителна информация на председателя на ВАС.

-	Текущи ремонти:

	3.ОТНОСНО: Писмо от административния ръководител на Районен съд – Разград за осигуряване на средства за обзавеждане на три кабинета на съдии.	
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

3.1. ПРИЕМА доклада от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“. 
3.2. ИЗПРАЩА писмо от административния ръководител на Районен съд – Разград за осигуряване на средства за обзавеждане на три кабинета на съдии в сградата на Съдебна палата, находяща се на пл. „Независимост" № 1, на комисия „Бюджет и финанси“ към Пленума на ВСС за предприемане на действия по компетентност.
Мотиви: Съгласно Решение по т. 24 от Протокол № 42/09.10.2019 г. на комисия „Бюджет и финанси“ към Пленума на ВСС исканията на органите на съдебната власт за обзавеждане на работно място на административен ръководител, на един магистрат, на двама магистрати и на двама служители и съдебни зали следва да се отправят към комисия „Бюджет и финанси“, а исканията за обзавеждане на цели сгради, пристройки и надстройки, за обзавеждане след основен ремонт и реконструкция на част от сгради или ново строителство на сгради на съдебната власт и за обзавеждане на архивни помещения следва да се отправят към комисия „Управление на собствеността“ към ПВСС.

	- Управление на собствеността:

4.ОТНОСНО: Проект на решение във връзка с подписване на  споразумение за кандидатстване в процедура BG – RRP – 4.020 „Подкрепа за устойчиво енергийно обновяване на публичен сграден фонд за административно обслужване, култура и спорт” с финансиране по линия на Механизма за възстановяване и устойчивост.
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“ към АВСС.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

4.1. ПРИЕМА доклада от Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.	
4.2. ПРЕДЛАГА на Пленума на Висшия съдебен съвет да вземе следното решение:
1.УПЪЛНОМОЩАВА административния ръководител на Окръжна прокуратура - Смолян, с право да преупълномощава трети лица, да подпише споразумение за партньорство за кандидатстване в процедура BG – RRP – 4.020 „Подкрепа за устойчиво енергийно обновяване на публичен сграден фонд за административно обслужване, култура и спорт” за сградата, находяща се в гр. Смолян, бул. „България“ № 14, както и да попълва и подписва всички необходими документи за кандидатстване по нея. 
4.3. ВНАСЯ предложението като допълнителна точка за заседанието на Пленума на Висшия съдебен съвет, насрочено на 20.04.2023 г.

5.ОТНОСНО: Проект на решение, във връзка с писма от директора на ОДМВР – Бургас и писмо от административния ръководител на Окръжна прокуратура - Добрич, ведно с писмо от ОДМВР - гр. Добрич във връзка с подписване на  споразумение за кандидатстване в процедура BG – RRP – 4.020 „Подкрепа за устойчиво енергийно обновяване на публичен сграден фонд за административно обслужване, култура и спорт” с финансиране по линия на Механизма за възстановяване и устойчивост.
Приложение: Доклад от Цецка Трендафилова - главен експерт – икономист в отдел „Управление на собствеността“ и Георги Димитров - младши експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	5.1.ПРИЕМА доклада на  Цецка Трендафилова – главен експерт – икономист в отдел „Управление на собствеността“ и Георги Димитров - младши експерт - юрист в отдел „Управление на собствеността“, дирекция „Управление на собствеността на съдебната власт“.
	5.2. ПРЕДЛАГА на Пленума на Висшия съдебен съвет да вземе следното решение:
1. ДАВА СЪГЛАСИЕ за подписване на Партньорски споразумения и документи за кандидатстване, във връзка с изискванията и съответствията към приложенията за кандидатстване по процедура BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт“ за сгради – публична държавна собственост, съвместно ползвани със структури на МВР, след предоставяне от страна на МВР на акт за държавна собственост с отразени права на управление на ВСС за частта от имотите, ползвани от окръжните следствени отдели към Окръжните прокуратури.
2. УПЪЛНОМОЩАВА административните ръководители на Окръжните прокуратури, с право да преупълномощават трети лица, да подписват Партньорски споразумения, както и да попълват и подписват всички необходими документи за кандидатстване, във връзка с изискванията и съответствията към приложенията за кандидатстване по процедура BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт“ за сгради – публична държавна собственост, съвместно ползвани със структури на МВР, след предоставяне от страна на МВР на акт за държавна собственост с отразени права на управление на ВСС за частта от имотите, ползвани от окръжните следствени отдели към Окръжните прокуратури.
3. УПЪЛНОМОЩАВА представляващия ВСС да отправи искане до министъра на вътрешните работи за отразяване права на управление на ВСС за частта от сградите – публична държавна собственост, ползвани от окръжните следствени отдели към Окръжните прокуратури, в актовете за държавна собственост, съставени от МВР.  
4 ИЗПРАЩА решението на главния прокурор на Република България на разпореждане и на административните ръководители на Окръжните прокуратури за сведение.
5.3. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 20.04.2023 г.

6.ОТНОСНО: Проект на решение за упълномощаване на представляващия Висш съдебен съвет, да отправи искане до Министъра на регионалното развитие и благоустройство за започване на процедура по безвъзмездно предоставяне за управление на част от имот – публична държавна собственост, на ВСС за нуждите на Върховен административен съд.
Приложение: Доклад от Елеонора Иванова - главен експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

6.1.ПРИЕМА доклада на Елеонора Иванова – главен експерт - икономист в отдел „Управление на собствеността“, дирекция „Управление на собствеността на съдебната власт“.
6.2.ПРЕДЛАГА на Пленума на Висшия съдебен съвет да приеме следното решение:
1. УПЪЛНОМОЩАВА представляващия Висшия съдебен съвет да отправи искане до Министъра на регионалното развитие и благоустройството за започване на процедура за безвъзмездно предоставяне за управление на част от имот - публична държавна собственост, представляващ работни помещения № 307 и 308, находящи се в гр. София, пл. „Света Неделя“ № 6, ет. 3, с площ от по 22,00 кв.м. всяко от тях, на Висшия съдебен съвет, за нуждите на Върховен административен съд, по реда на Закона за държавна собственост и Правилника за прилагане на Закона за държавната собственост.
	6.3. ВНАСЯ предложението като допълнителна точка в редовното заседание на Пленума на ВСС, насрочено за 20.04.2023 г.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              СТЕФАН ГРОЗДЕВ